RO Jurnalul Oficial al Uniunii Europene C 228/8

Informații comunicate de statele membre privind ajutoarele de stat acordate în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001

(2008/C 228/08)

Ajutor nr.: XA 180/08

Stat membru: Republica Slovenia

Regiunea: Območje občine Idrija

Denumirea sistemului de ajutoare sau denumirea întreprinderii care beneficiază de ajutorul individual: Program razvoja podeželja v občini Idrija 2008–2013

Temeiul juridic: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Idrija

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii:

2008: 38 000 EUR

2009: 40 000 EUR

2010: 40 000 EUR

2011: 43 000 EUR

2012: 47 000 EUR

2013: 47 000 EUR

Intensitatea maximă a ajutoarelor:

1. Investiții în exploatațiile agricole pentru producția primară:

— până la 40 % din investițiile eligibile și până la 50 % în zone defavorizate.

Ajutoarele trebuie acordate pentru modernizarea exploatațiilor agricole pentru producția primară, precum și pentru administrarea pășunilor și a terenurilor agricole.

2. Conservarea peisajelor și a clădirilor tradiționale:

— până la 100 % din costurile reale pentru investiții în conservarea elementelor neproductive de patrimoniu,

— până la 60 %, sau până la 75 % în zonele defavorizate, din costurile reale pentru investiții în conservarea elementelor productive de patrimoniu, cu condiția ca investiția să nu atragă după sine o creștere a capacității de producție a exploatației,

— până la 100 % din costurile suplimentare aferente utilizării unor materiale tradiționale.

3. Transferul clădirilor agricole în interes public:

— până la 100 % din costurile reale suportate, atunci când transferul în interes public constă exclusiv în demolarea, îndepărtarea și reconstrucția instalațiilor existente și nu implică modernizarea clădirilor sau nu duce la o creștere a capacității de producție; se acordă ajutor local de până la 40 % din costurile reale, respectiv de până la 50 % în zonele defavorizate, în cazul în care transferul în interes public are ca rezultat faptul că fermierul beneficiază de instalații mai moderne sau o creștere a capacității de producție.

4. Ajutoare pentru plata primelor de asigurare:

— valoarea cofinanțării municipale reprezintă diferența dintre valoarea cofinanțării primelor de asigurare din bugetul național, în limita a 50 % din cheltuielile eligibile pentru asigurarea culturilor și produselor, precum și pentru asigurarea șeptelului împotriva bolilor.

5. Ajutoare pentru comasarea terenurilor:

— până la 100 % din costurile reale, reprezentând cheltuieli administrative și juridice.

6. Ajutoare destinate încurajării producției de produse agricole de calitate:

— până la 100 % din costurile eligibile. Ajutorul se acordă sub formă de servicii subvenționate și nu implică plăți directe în bani către producători.

7. Acordarea de asistență tehnică în sectorul agricol:

— până la 100 % din costurile eligibile pentru educarea și formarea fermierilor, pentru servicii de consultanță, pentru organizarea de forumuri, pentru publicații și site-uri internet. Ajutoarele se acordă sub formă de servicii subvenționate și nu implică plăți directe în bani către producători

Data punerii în aplicare: Mai 2008 (ajutorul nu se acordă înainte de publicarea informațiilor sintetizate pe site-ul web al Comisiei Europene)

Durata sistemului de ajutoare sau a ajutorului individual: Până la 31 decembrie 2013

Obiectivul ajutorului: Sprijinirea IMM-urilor

Trimiterile la articolele din Regulamentul (CE) nr. 1857/2006 și costurile eligibile: Capitolul II din proiectul de Norme privind acordarea ajutoarelor de stat pentru conservarea și dezvoltarea agriculturii și a zonelor rurale în comuna Idrija include măsuri care constituie ajutoare de stat în conformitate cu următoarele articole din Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001 (JO L 358, 16.12.2006, p. 3):

articolul 4: Investiții în exploatațiile agricole,

articolul 5: Conservarea peisajelor și a clădirilor tradiționale,

articolul 6: Transferul clădirilor agricole în interes public,

articolul 12: Ajutoare pentru plata primelor de asigurare,

articolul 13: Ajutoare pentru comasarea terenurilor,

articolul 14: Ajutoare destinate încurajării producției de produse agricole de calitate,

articolul 15: Acordarea de asistență tehnică în sectorul agricol

Sectorul (sectoarele) în cauză: Agricultură

Denumirea și adresa autorității care acordă ajutorul:

Adresa web: http://www.uradni-list.si/1/content?id=85569

Alte informații: Măsura privind plata primelor de asigurare a culturilor și produselor include următoarele fenomene meteorologice nefavorabile care pot fi asimilate dezastrelor naturale: înghețul de primăvară, grindina, trăsnetul, incendiile provocate de trăsnet, furtunile și inundațiile.

Normele autorității locale respectă cerințele Regulamentului (CE) nr. 1857/2006 în ceea ce privește măsurile care urmează să fie adoptate de autoritatea locală și dispozițiile generale aplicabile (etape premergătoare acordării ajutoarelor, cumulul ajutoarelor, transparența și monitorizarea acestora)

Marjan RUPNIK

Ajutor nr.: XA 185/08

Stat membru: Regatul Unit

Regiunea: England

Denumirea sistemului de ajutoare sau denumirea întreprinderii care beneficiază de ajutorul individual: England Catchment Sensitive Farming Capital Grant Scheme 2008 to 201 (XA 149/08 Revised)

Temeiul juridic: This is a non-statutory service, participation in which is voluntary. The Agriculture Act 1986 (section 1c) provides the legal basis for the provision by Government of services in connection with any agricultural activity

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii:

1 aprilie 2008-31 martie 2009 5 milioane GBP 1 aprilie 2009-31 martie 2010 5 milioane GBP 1 aprilie 2010-31 martie 2011 5 milioane GBP 1 aprilie 2011-31 martie 2012 5 milioane GBP 1 aprilie 2012-31 martie 2013 5 milioane GBP 1 aprilie 2013-31 martie 2014 5 milioane GBP 1 aprilie 2014-31 martie 2015 5 milioane GBP Total 35 milioane GBP

Intensitatea maximă a ajutoarelor: Intensitatea maximă a ajutorului este de 60 %, în conformitate cu articolul 4 alineatul (2) litera (e) din regulament. Valoarea maximă a ajutorului acordat unei întreprinderi individuale nu trebuie să depășească 400 000 EUR în decursul unei perioade de trei exerciții fiscale, în conformitate cu articolul 4 alineatul (9) din regulament

Data punerii în aplicare: Sistemul de ajutoare se aplică de la 6 mai 2008

Durata regimului de ajutor sau a ajutorului individual: Sistemul se aplică de la 6 mai 2008. Ultima zi de depunere a cererilor este 28 februarie 2015, iar ultima zi de efectuare a plăților este 31 martie 2015

Obiectivul ajutorului: Protecția mediului. Scopul sistemului de ajutoare intitulat England Catchment Sensitive Farming Capital Grant Scheme (Sistem de subvenții de capital pentru încurajarea unei agriculturi favorabile bazinelor hidrografice din Anglia) este de a-i încuraja pe agricultori să acționeze din timp, în mod voluntar, pentru a soluționa problema poluării difuze a apei ca urmare a activității agricole (DWPA — diffuse water pollution from agriculture) în bazinele hidrografice prioritare, prin acordarea de sprijin în ceea ce privește costurile echipamentelor de reducere a DWPA. Aceasta va contribui la atingerea obiectivelor de mediu naționale și internaționale, în special a celor stabilite în Directiva-cadru privind apa. Ajutoarele se acordă în conformitate cu articolul 4 din Regulamentul (CE) nr. 1857/2006, iar costurile eligibile sunt investițiile în exploatațiile agricole.

Notă: În prezent există 40 de bazine hidrografice prioritare; lista acestora este variabilă și, pe parcursul desfășurării ințiativei, noi bazine hidrografice pot fi adăugate sau eliminate, ca urmare a unor evaluări tehnice suplimentare

Sectorul (sectoarele) în cauză: Beneficiarii prezentului sistem de ajutoare își desfășoară activitatea exclusiv în domeniul producției de produse agricole. Toate subsectoarele sunt eligibile

Denumirea și adresa autorității care acordă ajutorul: Organismul responsabil cu acest sistem este:

Department for Environment, Food and Rural Affairs

Defra

Water Quality Division

Ergon House

Horseferry Road

London SW1P 2AL

United Kingdom

Organizația care gestionează sistemul este:

Natural England

Integrated Services & Partnerships Team

John Dower House

Crescent Place

Cheltenham

Gloucestershire GL50 3RA

United Kingdom

Adresa web: Informații suplimentare privind England CSF Capital Grant Scheme și inițiativa mai extinsă ECSFDI (England Catchment Sensitive Farming Delivery Initiative — Inițiativa privind prestarea de servicii în vederea încurajării unei agriculturi favorabile bazinelor hidrografice din Anglia) precum și textul integral al prezentului document sunt disponibile la adresa:

http://defrawebd/farm/environment/water/csf/pdf/state-aid-capitalgrantsscheme2008.pdf

Pentru ajutoarele de stat din sectorul agricol care beneficiază de exceptări puteți consulta, ca alternativă, site-ul oficial al Regatului Unit:

www.defra.gov.uk/farm/policy/state-aid/setup/exist-exempt.htm

Accesați England Catchment Sensitive Farming Delivery Initiative: Capital Grant Scheme 2008-2015

Alte informații: Informații suplimentare mai detaliate privind criteriile de eligibilitate și normele care reglementează sistemul sunt disponibile la adresa web menționată mai sus.

Prezentul sistem de ajutoare va înlocui sistemul XA 149/08 pentru care nu se vor mai putea depune cereri de la data intrării în vigoare a prezentului sistem. Noua notificare a prezentului sistem de ajutoare are drept scop creșterea intensității maxime a ajutorului la 400 000 EUR, în conformitate cu articolul 4 alineatul (9) din regulament; în cadrul sistemului XA 149/08, intensitatea ajutorului era limitată la maximum 10 000 GBP per beneficiar.

Semnat și datat în numele Departamentului pentru Mediu, Alimentație și Afaceri Rurale — Autoritatea competentă din Regatul Unit (Department for Environment, Food and Rural Affairs)

Ajutor nr.: XA 186/08

Stat membru: Regatul Unit

Regiunea: Scotland

Denumirea sistemului de ajutoare sau denumirea întreprinderii care beneficiază de ajutorul individual: The Scottish Farm Business Advice and Skills Service 2008

Temeiul juridic: Board of Agriculture Act 1889 (Section2)

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii:

1 aprilie 2008-31 martie 2009 1,5 milioane GBP 1 aprilie 2009-31 martie 2010 1,5 milioane GBP 1 aprilie 2010-31 martie 2011 2,0 milioane GBP 1 aprilie 2011-31 martie 2012 2,5 milioane GBP 1 aprilie 2012-31 martie 2013 2,5 milioane GBP Cheltuieli totale 10 milioane GBP

Intensitatea maximă a ajutoarelor: Prezentul sistem de ajutoare respectă dispozițiile articolului 15 din Regulamentul (CE) nr. 1857/2006 privind ajutoarele de stat, deoarece toate plățile din cadrul sistemului vor fi efectuate de către guvernul scoțian direct către prestatorii de servicii relevante până la maximum 100 % din costurile enumerate la alineatul (2) al articolului menționat anterior.

Ajutoarele vor fi acordate pentru a acoperi următoarele costuri eligibile:

alineatul (2) litera (a): în ceea ce privește educația și formarea fermierilor și a lucrătorilor agricoli:

punctul (i): costurile de organizare a programului de formare,

alineatul (2) litera (c): în ceea ce privește serviciile de consultanță prestate de terți, onorariile pentru servicii care nu constituie o activitate continuă sau periodică și care nu fac parte din cheltuielile normale de exploatare ale întreprinderii, precum serviciile de consultanță fiscală de rutină, servicii juridice obișnuite sau cheltuielile de publicitate

Data punerii în aplicare: Sistemul se aplică de la 7 mai 2008

Durata sistemului de ajutoare sau a ajutorului individual: Sistemul se aplică de la 7 mai 2008 [pentru relansarea versiunii revizuite a WFRS (Whole Farm Review Scheme — Sistemul de analiză agricolă completă] și va dura până la 31 martie 2013

Obiectivul ajutorului: Obiectivul sistemului de analiză agricolă completă — sprijinit de FBAASS pentru a asigura prestarea serviciului numai de către consilierii acreditați — este de a încuraja fermierii și micii arendași care se confruntă cu schimbările fundamentale ale pieței locale și ale sectorului să gândească ca niște oameni de afaceri și să ia decizii strategice în ceea ce privește dezvoltarea viitoare a întreprinderilor lor, pentru ca acestea din urmă să devină mai durabile din punct de vedere financiar și al mediului.

Acest lucru va duce la:

încurajarea îmbunătățirii performanțelor economice și de mediu în sectorul agricol,

realizarea unei creșteri economice durabile, și

încurajarea utilizării și a schimbului celor mai bune practici, precum și a diseminării informației în vederea îmbunătățirii performanței în cadrul sectorului.

Sistemul de acreditare a consilierilor din sectorul întreprinderilor agricole din Scoția (FBAASS)

Prezentul sistem a fost creat cu scopul de a stabili standarde profesionale pentru consilieri și de a încuraja dezvoltarea profesională permanentă a acestora. Numai consilierii acreditați vor putea presta serviciul de analiză agricolă completă. Pot fi acreditați consilieri cu reședința în orice stat membru, pe baza unor standarde obiective de competență. Un organism extern (în prezent, Lantra) va gestiona această secțiune a sistemului pe bază de contract. La expirarea contractului, organismul va fi ales pe baza unor principii de piață, în mod nediscriminatoriu. Dacă este cazul, se vor lansa proceduri de participare la licitație, în conformitate cu dreptul comunitar și, în special, cu jurisprudența, utilizându-se un nivel suficient de publicitate pentru a permite încurajarea concurenței pe piața serviciilor și revizuirea normelor privind achizițiile publice din punct de vedere al imparțialității acestora.

Ajutorul se va acorda în conformitate cu articolul 15 din Regulamentul (CE) nr. 1857/2006, iar costurile eligibile vor acoperi serviciile de consultanță.

De asemenea, trebuie subliniat faptul că ajutorul nu implică plăți directe către producători, în conformitate cu articolul 15

Sectorul (sectoarele) în cauză: Sectorul agricol, întreprinderi agricole individuale

Denumirea și adresa autorității care acordă ajutorul:

The Scottish Government Agricultural and Rural Development Division Rural Directorate 47 Robb's Loan Edinburgh Scotland EH14 1TY United Kingdom

Persoane de contact: Ronald E Vass

Head of Rural Business Development Branch — Agriculture and Rural Development Division

Tel. (44-13) 12 44 31 59

Adresa web: WFRS: http://www.scotland.gov.uk/Resource/Doc/915/0059413.pdf

Lantra (FBAASS): www.lantra.co.uk/scotland

Alte informații: Farm BASS a fost confirmat pentru prima dată ca ajutor de stat notificat în cadrul sistemului N 363/03 din 4 februarie 2004. S-a acordat o prelungire a termenului deciziei respective până la 31 martie 2009 în cadrul sistemului N 439/05 din 17 octombrie 2005. Acest sistem notificat cu N 439/05 va înceta să se mai aplice la 2 mai 2008 pentru a fi înlocuit de prezentul sistem exceptat, care va fi deschis noilor cereri de la 7 mai 2008. Prezentul sistem va crește costul maxim (fără TVA) al serviciilor de consultanță/formare de la 1 850 GBP la 2 400 GBP per solicitant.

Informații suplimentare și mai detaliate privind criteriile de eligibilitate și normele care reglementează sistemul sunt disponibile la adresele de internet menționate anterior

Ajutor nr.: XA 187/08

Stat membru: Franța

Regiunea: Département des Bouches-du-Rhône

Denumirea sistemului de ajutoare: Programme départemental d'aide à l'installation des jeunes agriculteurs — complément à la Dotation Jeune Agriculteur (DJA)

Temeiul juridic:

— Articolul 7 din Regulamentul (CE) nr. 1857/2006

— Articles L 1511-2 à L 1511-5 du Code Général des Collectivités Territoriales

— Regulamentul (CE) nr. 1698/2005 al Consiliului

— Plan de développement rural hexagonal 2007-2013

— Projet de délibération du Conseil général des Bouches-du-Rhône en date du 30.4.2008

Cheltuielile anuale prevăzute în cadrul sistemului de ajutoare: 300 000 EUR/an

Intensitatea maximă a ajutoarelor:

— zone rurale (1): Stat: 12 650 EUR/Consiliu general: 4 650 EUR,

— zone urbane și suburbane (1): Stat: 17 300 EUR/Consiliu general: 5 000 EUR (nivel standard) sau 7 700 EUR (majorare a ajutorului suplimentar acordat de Consiliul general în cazul tinerilor fermieri care se instalează pe o exploatație în afara cadrului familial sau când preiau, în cadrul familial, mici exploatații care au nevoie de sprijin financiar).

Acest ajutor va suplimenta ajutorul de stat, care se cifrează la 12 650 EUR în zonele rurale, respectiv, 17 300 EUR în zonele urbane și suburbane. Ajutoarele acordate pentru instalare nu vor depăși în nici un caz plafonul de 55 000 EUR per beneficiar, prevăzut la articolul 22 din Regulamentul (CE) nr. 1698/2005.

Consiliul general se angajează să respecte plafonul ajutoarelor prevăzut în regulamentul dezvoltării rurale. S-a luat hotărârea de a nu recurge la sistemul de ajutoare N 110/07 (Pidil) doar din motive legate de circuitul de gestiune

Data punerii în aplicare: Începând de la data publicării numărului de înregistrare al cererii de exceptare pe site-ul Direcției Generale Agricultură și Dezvoltare Rurală a Comisiei Europene

Durata sistemului de ajutoare: Până la 31 decembrie 2013

Obiectivul ajutorului: Instalarea tinerilor fermieri rămâne un obiectiv prioritar al Consiliului general din Bouches-du-Rhône în contextul economic și funciar care caracterizează în prezent departamentul.

Dificultăților economice, care nu întotdeauna oferă perspective reale, li se adaugă probleme de acces la proprietatea funciară. Prețurile ridicate ale terenurilor (17 400 EUR/ha în medie în 2006, potrivit SAFER), care, de altfel, au crescut în medie cu 50 % în perioada 2000-2007, nu mai au nicio legătură cu rentabilitatea exploatațiilor și constituie un obstacol mai ales pentru tinerii care doresc să se instaleze, în special în zonele urbane sau suburbane, și care trebuie să facă față unor investiții inițiale mari.

Ajutorul propus de Consiliul general ca supliment la programul DJA al statului are ca obiectiv susținerea proiectelor de instalare ale tinerilor fermieri.

Beneficiarii vor trebui să corespundă condițiilor de naționalitate, vârstă, capacitate profesională și viabilitate economică, impuse de legislație:

să fie de naționalitate franceză, resortisanți ai unui stat membru al UE sau ai unui stat cu care există un acord de reciprocitate,

să nu fi împlinit 40 de ani la data instalării,

să fie la prima instalare în calitate de șef de exploatație,

să dispună de un teren de cel puțin 0,5 din suprafața minimă de instalare (SMI),

să-și ia angajamentul de a se afilia la MSA în calitate de fermieri cu titlu principal sau secundar (2),

să aibă diplomele sau capacitatea profesională care li se cer,

să prezinte un plan de dezvoltare a exploatației pe 5 ani,

să întocmească un dosar de cerere de ajutor departamental

Sectorul (sectoarele) în cauză: Toate exploatațiile agricole din Bouches-du-Rhône (ajutoare pentru tinerii fermieri)

Denumirea și adresa autorității care acordă ajutorul:

Monsieur le Président du Conseil général des Bouches-du-Rhône Direction de l'agriculture et du tourisme Hôtel du Département 52, avenue de Saint-Just F-13256 Marseille Cedex 20

Adresa web: http://www.cg13.fr/amenagements/agriculture/aides.html

Ajutor nr.: XA 188/08

Stat membru: Spania

Regiunea: Principado de Asturias

Denumirea sistemului de ajutoare sau denumirea întreprinderii care beneficiază de ajutorul individual: Laboratorio Interprofesional Lechero y Agroalimentario de Asturias (L.I.L.A.)

Temeiul juridic: Convenio de colaboración con el Laboratorio Interprofesional Lechero y Agroalimentario de Asturias (L.I.L.A.) para la realización de los análisis de control lechero oficial

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 395 000 EUR pentru exercițiul financiar 2008

Intensitatea maximă a ajutoarelor: Până la 70 % din costurile aferente acestei activități

Data punerii în aplicare: Începând cu data publicării numărului de înregistrare al cererii de exceptare pe site-ul Direcției Generale Agricultură și Dezvoltare Rurală a Comisiei Europene

Durata sistemului de ajutoare sau a ajutorului individual: Decembrie 2008

Obiectivul ajutorului: Efectuarea unor analize oficiale de control al calității laptelui în Principatul Asturias, ca instrument de bază în cadrul evaluării genetice a animalelor din speciile și rasele producătoare de lapte destinate reproducției și, prin urmare, o componentă esențială a oricărui program de ameliorare a șeptelului.

Articolul aplicabil din Regulamentul (CE) nr. 1857/2006 este următorul:

articolul 16: „Sprijin pentru sectorul creșterii animalelor”. Costuri eligibile: cheltuieli legate de efectuarea unor teste în scopul determinării calității genetice și a randamentului genetic al șeptelului

Sectorul(sectoarele)în cauză: Creșterea animalelor (vaci de lapte)

Denumirea și adresa autorității care acordă ajutorul:

Consejería de Medio Ambiente y Desarrollo Rural del Principado de Asturias C/ Coronel Aranda, s/n, 4a planta E-33071 Oviedo (Asturias)

Adresa web: Textul acordului de colaborare poate fi consultat pe portalul www.asturias.es, la rubrica áreas temáticas/ganadería/ayudas, accesibilă direct prin linkul de mai jos:

http://www.asturias.es/portal/site/Asturias/menuitem.fe57bf7c5fd38046e44f5310bb30a0a0/?vgnextoid=959f4749be187110VgnVCM10000097030a0aRCRD&vgnextchannel=d2907989c258f010VgnVCM100000b0030a0aRCRD&i18n.http.lang=es

(1) Definiție INSEE: zonare 1999.

(2) Pentru fermierii instalați cu titlu secundar, ajutorul total este cu 50 % mai mic decât valorile prevăzute în prezentul program.